CELEX: C2007/117/08
Language: fi
Date: 2007-05-26 00:00:00
Title: Asia C-113/07 P: Valitus, jonka Selex Sistemi Integrati S.p.A. on tehnyt 27.2.2007 yhteisöjen ensimmäisen oikeusasteen tuomioistuimen asiassa T-155/04, Selex Sistemi Integrati S.p.A. v. Euroopan yhteisöjen komissio, 12.12.2006 antamasta tuomiosta

26.5.2007   
            
            
               FI
            
            
               Euroopan unionin virallinen lehti
            
            
               C 117/5
            
         Valitus, jonka Selex Sistemi Integrati S.p.A. on tehnyt 27.2.2007 yhteisöjen ensimmäisen oikeusasteen tuomioistuimen asiassa T-155/04, Selex Sistemi Integrati S.p.A. v. Euroopan yhteisöjen komissio, 12.12.2006 antamasta tuomiosta
   (Asia C-113/07 P)
   (2007/C 117/08)
   Oikeudenkäyntikieli: italia
   Asianosaiset
   
      Valittaja: Selex Sistemi Integrati S.p.A. (edustajat: asianajajat F. Sciaudone, R. Sciaudone ja D. Fioretti)
   
      Muut osapuolet: Euroopan yhteisöjen komissio, Eurocontrol — Organisation européenne pour la sécurité de la navigation aérienne
   Vaatimukset
   
               —
            
            
               Ensimmäisen oikeusasteen tuomioistuimen 12.12.2006 asiassa T-155/04 antama tuomio on kumottava ja asia on palautettava ensimmäisen oikeusasteen tuomioistuimen käsiteltäväksi, jotta se ratkaisisi pääasian yhteisöjen tuomioistuimen sille antamien ohjeiden valossa
            
         
               —
            
            
               Komissio on velvoitettava korvaamaan tästä oikeudenkäynnistä aiheutuvat ja asiassa T-155/04 käydystä oikeudenkäynnistä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Valittaja vetoaa vaatimustensa tueksi useisiin erilaisiin oikeudellisiin virheisiin, jotka liittyvät niin menettelyyn kuin pääasiaankin.
   Menettelyyn liittyvät oikeudelliset virheet
   Valittaja väittää, että ensimmäisen oikeusasteen tuomioistuin on tehnyt seuravat menettelyyn liittyvät oikeudelliset virheet:
   
               —
            
            
               Se on rikkonut ensimmäisen oikeusasteen tuomioistuimen työjärjestyksen 116 artiklan 6 kohtaa, koska se on sallinut Eurocontrolin saada tiedon asiaan liittyvistä asiakirjoista ja esittää kirjallisia huomautuksia
            
         
               —
            
            
               Se on rikkonut ensimmäisen oikeusasteen tuomioistuimen työjärjestyksen 48 artiklan 2 kohtaa, koska se on vääristellyt tosiseikkoja, jotka otettiin sen päätöksen perustaksi, jolla kantajan esittämät uudet perusteet jätettiin tutkittavaksi ottamatta
            
         
               —
            
            
               Se on rikkonut ensimmäisen oikeusasteen tuomioistuimen työjärjestyksen 48 artiklan 2 kohtaa, koska se ei ole ottanut huomioon komission vaikutusta niihin tosiseikkoihin, jotka otettiin sen päätöksen perustaksi, jolla kantajan esittämät uudet perusteet jätettiin tutkittavaksi ottamatta
            
         
               —
            
            
               Se on rikkonut ensimmäisen oikeusasteen tuomioistuimen työjärjestyksen 66 artiklan 1 kohtaa, koska se on jättänyt antamatta asian selvittämistoimia koskevan määräyksen.
            
         Pääasiaan liittyvät oikeudelliset virheet
   Valittaja toteaa niistä oikeudellisista virheistä, jotka liittyvät EY 82 artiklan sovellettavuuteen Eurocontrolin hajoittamaan kansallisten viranomaisten avustustoimintaan, seuraavaa:
   
               —
            
            
               Kanteen kohteena olleen päätöksen sisältöä on vääristelty
            
         
               —
            
            
               Valituksenalaisen tuomion perustelut ovat ristiriitaisia, koska sillä ei ole kumottu riitautettua päätöstä huolimatta siitä, että ensimmäinen kanneperuste hyväksyttiin
            
         
               —
            
            
               Valituksenalaisen tuomion perustelut ovat ristiriitaisia, koska ensimmäisen oikeusasteen tuomioistuin on korvannut omilla perusteluillaan komission riitautetussa päätöksessä esittämät perustelut
            
         
               —
            
            
               Tuomioistuinvalvonnan rajoja koskevaa yhteisöjen tuomioistuinten vakiintunutta oikeuskäytäntöä on rikottu
            
         
               —
            
            
               EY 82 artiklan rikkomista arvioitaessa on tehty ilmeinen arviointivirhe.
            
         Valittaja toteaa niistä oikeudellisista virheistä, jotka liittyvät EY 82 artiklan sovellettavuuteen Eurocontrolin hajoittamaan normalisointitoimintaan, seuraavaa:
   
               —
            
            
               Riitautetun päätöksen sisältöä on vääristelty
            
         
               —
            
            
               Asiassa on sovellettu sellaista liiketoiminnan käsitettä, joka on yhteisöjen tuomioistuinten oikeuskäytännössä omaksutun käsitteen vastainen
            
         
               —
            
            
               Yhteisöjen tuomioistuinten sosiaaliavustuspalveluihin liittyvää oikeuskäytäntöä on tulkittu ja sovellettu väärin
            
         
               —
            
            
               Velvollisuutta esittää riittävät perustelut on loukattu
            
         Valittaja toteaa niistä oikeudellisista virheistä, jotka liittyvät EY 82 artiklan sovellettavuuteen Eurocontrolin hajoittamaan tutkimus- ja kehitystoimintaan (erityisesti prototyyppien hankinta ja immateriaalioikeuksia koskeva järjestelmä), seuraavaa:
   
               —
            
            
               Riitautettua päätöstä on selvästi vääristelty
            
         
               —
            
            
               Asiassa on sovellettu sellaista liiketoiminnan käsitettä, joka on yhteisöjen tuomioistuinten oikeuskäytännössä omaksutun käsitteen vastainen
            
         
               —
            
            
               Asiassa on vääristelty niitä todisteita, jotka valittaja esitti Eurocontrolin immateriaalioikeuksia koskevan järjestelmän hoitamisen liiketoiminnallisesta luonteesta